L 121/22 Jurnalul Oficial al Uniunii Europene 8.5.2012 DECIZIA CONSILIULUI din 26 aprilie 2012 privind revizuirea statutului Comitetului economic și financiar (2012/245|UE) CONSILIUL UNIUNII EUROPENE, având în vedere Tratatul privind funcţionarea Uniunii Europene, în special articolul 242, având în vedere avizul Comisiei Europene, întrucât: (1) În conformitate cu articolul 114 alineatul (2) din Tratatul de instituire a Comunității Europene, la 1 ianuarie 1999 s-a instituit un Comitet economic și financiar (denumit în continuare „comitetul”). (2)  La 21 decembrie 1998, Consiliul a adoptat Decizia 98/743|CE privind dispoziții detaliate cu privire la componența Comitetului economic şi financiar (!). (3) La 31 decembrie 1998, Consiliul a adoptat Decizia 1999/8/CE de adoptare a statutului Comitetului economic şi financiar (); respectivul statut a fost revizuit prin Decizia 2003/476/CE a Consiliului din 18 iunie 2003 (*) pentru a asigura funcționarea efectivă continuă a comitetului după aderarea a zece state membre la 1 mai 2004. (4)  Șefii de stat sau de guvern din statele membre a căror monedă este euro au declarat la 26 octombrie 2011 că grupul de pregătire la care face trimitere articolul 1 din Protocolul (nr. 14) privind Eurogrupul, alcătuit din repre- zentanți ai miniştrilor responsabili de finanțe din statele membre a căror monedă este euro și ai Comisiei („Grupul de lucru Eurogrup”), va fi prezidat de un președinte permanent. Prin urmare, persoana numită în acest post va înceta să fie un funcționar al administrației naționale şi va deveni angajat al instituțiilor UE. () JO L 358, 31.12.1998, p. 109. () JOL 5, 9.1.1999, p. 71. () JO L 158, 27.6.2003, p. 58. (5)  În aceeași zi, şefii de stat sau de guvern din statele membre a căror monedă este euro au declarat că struc- turile administrative existente care oferă asistenţă Consiliului  și comitetului, și anume Secretariatul General al Consiliului și Secretariatul Comitetului economic şi financiar, vor furniza sprijinul adecvat preşedintelui reuniunii la nivel înalt a zonei euro şi preşedintelui Eurogrupului, sub îndrumarea preşedintelui comitetului/Grupului de lucru Eurogrup. (6)  Comitetul ar trebui să poată să își aleagă președintele dintre candidaţii cei mai calificați, inclusiv preşedintele Grupului de lucru Eurogrup. (7) În consecință, statutul comitetului ar trebui revizuit, ADOPTĂ PREZENTA DECIZIE: Articolul 1 Statutul Comitetului economic şi financiar, prevăzut în anexa la Decizia 1999/8/CE, astfel cum a fost modificată prin Decizia 2003/476/CE, se înlocuieşte cu textul din anexa la prezenta decizie. Articolul 2 Prezenta decizie intră în vigoare în ziua următoare datei publicării în Jurnalul Oficial al Uniunii Europene. Adoptată la Luxemburg, 26 aprilie 2012. Pentru Consiliu Președintele M. BODSKOV